hotchpotch/miracl-hf-unified huggingface dataset:
Malakbel
Malakbel (arameaksi "Baalin sanansaattaja") oli länsiseemiläinen auringonjumala ja jumalan sanasaattaja. Malakbeliä palvottiin lähinnä antiikin Palmyrassa nykyisessä Syyriassa.
Kreikkalaiset yhdistivät Malakbelin Zeukseen ja Hermekseen. Roomalaiset yhdistivät hänet vastaavasti auringonjumala Soliin. Malakbel-nimi saattaa olla babylonialaista alkuperää ja häntä pidettiin babylonialaisen Shamash-auringonjumalan vastineena. Kaiverrukset palmyralaisella marmorialttarilla kuvaavat Malakbelin elämän neljää vaihetta, jotka symbolisoivat auringon vuotuisia vaiheita. Useimmat muut Malakbeliä esittävät teokset kuvaavat hänet kuunjumala Aglibolin kanssa.
FK Kairat
Futbolny klub Kairat on jalkapalloseura Almatyn kaupungista. Seura pelaa Kazakstanin korkeimmalla sarjatasolla Kazakstanin Valioliigassa. Seura on perustettu vuonna 1954. Kazakstanin mestaruuden se on voittanut 1992 ja 2004 sekä Kazakstanin Cupin 1992, 1996, 1999–00, 2001, 2003, 2014, 2015, 2017 ja 2018.
Puutarhakoulu
Puutarhakoulu oli aiemmin Suomessa oppilaitos, jossa koulutettiin puutarhaviljelijöitä.
Puutarhakouluista vuonna 1930 annetun asetuksen mukaan puutarhakoulun tarkoituksena oli antaa puutarhaviljelijöiksi aikoville tietopuolista ja käytännöllistä opetusta.
Puutarhakoulut, jotka sijoitettiin ensisijaisesti valtion maille, olivat maataloushallituksen ja lähinnä koulun johtokunnan valvonnan alaisia. Puutarhakoulun johtokunnan muodostivat koulun johtaja, asianomaisen puutarhajärjestön taikka maanviljelysseuran valitsema jäsen sekä maataloushallituksen määräämä jäsen.
Puutarhakoulun oppikausi kesti kaksi vuotta, jotka jakautuivat kahteen vuosikurssiin, joiden alkamisajan määräsi maataloushallitus. Varsinaisten vuosikurssien ohella voitiin puutarhakoulussa lisäksi järjestää puutarhahoidollisia erikoiskursseja.
Puutarhakoulussa annettiin tietopuolista opetusta yleisessä puutarhaopissa ja puutarhatalousopissa, vihannesviljelyksessä, hedelmänviljelyksessä, koristekasvinviljelyksessä, suunnitteluopissa, kasvinsuojeluopissa, rakennusopissa, piirustuksessa, luonnontieteiden alkeissa, laskennossa ja mittausopissa, kirjanpidossa, äidinkielessä sekä aine- ja asioimiskirjoituksessa, yhteiskunta-aineissa ja mehiläishoidossa. Käytännöllistä opetusta annettiin puutarha-ammatin tärkeimmillä erikoisaloilla, kuten vihannes-, hedelmän-, marjan-, koristekasvin-, taimiston- ja siemenviljelyksen, kasvihuone- ja lavanhoidossa sekä puutarhasuunnittelussa, sitomisessa, veistossa, ja sikäli kuin paikalliset olot sallivat, mehiläishoidossa.
Päästäkseen oppilaaksi puutarhakouluun hakijan tuli olla täyttänyt 18 vuotta sekä esittää todistukset siitä, että hän oli puhdasmaineinen, ettei häntä vaivannut tarttuva tauti ja että hänellä oli muutenkin hyvä terveys, että hän oli suorittanut ylemmän kansakoulun oppimäärän tai että hänellä oli siitä vastaavat tiedot, että hän oli ainakin kahden vuoden ajan työskennellyt puutarhaharjoittelupaikoiksi hyväksytyissä puutarhoissa, ja että hänellä oli holhoojan suostumus, jos hän oli vajaavaltainen.
Kouluun otettiin uusia oppilaita joko vuosittain tai joka toinen vuosi. Oppilas sai koulussa ollessaan vapaan asunnon, lämmön ja valon sekä lisäksi joko ruoan tai ruokarahan.
Tyynikadun hiljaisuus
Tyynikadun hiljaisuus on Claudia-yhtyeestä tutuksi tulleen laulaja ja lauluntekijä Petri Möllerin studioalbumi vuodelta 2015. Sen on kustantanut Tuotanto Haloo! ja tuottaja on Pekka Hietalahti, joka esiintyy levyllä myös muusikkona ja kappaleiden sovittajana. Levy on äänitetty Studio Itäsiivessä. Levyn kannet on suunnitellut Clas-Olav Slotte.Kaikki kappaleet ovat Petri Möllerin tekemiä. Sovitukset on tehnyt Pekka Hietalahti paitsi 5: Tommi Lahtonen.
Alainenjärvi (Hämeenkyrö)
Alainenjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järvi sijaitsee Hämeenkankaalla Pinsiönkankaan pohjoispuolella Kiviojanmaalla. Järvi on 500 metriä pitkä, 150 metriä leveä ja sen pinta-ala on 4,9 hehtaaria. Suurin osa vedestä virtaa järveen Pirttijärven laskuojasta. Luusua sijaitsee järven pohjoispäässä ja laskuoja Äkönmaanoja yhtyy Lavajokeen Rokkakosken lähellä.
Vuoden 1855−1856 Kalmbergin kartastossa ja Hämeenkyrön pitäjänkartassa noin 1840-luvulta järven nini kirjoitettiin "Alanenjärvi". Järven alapuoliseen ojaan oli merkitty mylly.
Lepojärvi (Hämeenkyrö)
Lepojärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järvi on 300 metriä pitkä, 150 metriä leveä ja sen pinta-ala on 3,3 hehtaaria. Se on metsäjärvi, jonka rannoista on puolet suometsää. Ainoa tulo-oja tuo ojitetun suon vedet järveen ja järven 200 metriä pitkä laskuoja laskee Pihlajaniemenjärveen. Ainoa tie vie ainoaan pihapiiriin, joka loma-asunto sijaitsee järvien välissä.
Vuoden 1855−1856 Kalmbergin kartastossa se näkyy nimettömänä järvenä. Hämeenkyrön pitäjänkartassa noin 1840-luvulta järvi on nimetty "Lepojärvi".
HMS Stonecrop (K142)
HMS Stonecrop (viirinumero K142) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 15. joulukuuta 1939 South Bank-on-Teesistä Smiths Dock Companyltä. Sen köli laskettiin 4. helmikuuta 1941 ja alus laskettiin vesille 12. toukokuuta. Alus valmistui 30. heinäkuuta.
Alus myytiin 1947.
Carsten Mogensen
Carsten Mogensen (s. 24. heinäkuuta 1983 Greve) on tanskalainen sulkapallon olympiamitalisti ja Euroopan-mestari. Mogensen on 188 senttimetriä pitkä ja painaa 82 kilogrammaa. Hän kilpailee miesten nelinpelissä Mathias Boen kanssa.
Mogensen ja Boe saavuttivat olympiahopeaa vuoden 2012 kesäolympialaisista Lontoosta. MM-kilpailuista heillä on yksi hopea vuodelta 2013 ja yksi pronssi vuodelta 2014. Vuonna 2012 Mogensen ja Boe voittivat EM-kultaa. Heillä on myös kaksi EM-hopeaa ja yksi EM-pronssi. Mogensenilla on lisäksi myös yksi EM-pronssi sekanelinpelistä vuodelta 2008. Vuoden 2015 Euroopan kisoista Bakusta Mogensen ja Boe saavuttivat kultaa.
Mogensen pelaa Yonexin mailalla.
HMS Vetch (K132)
HMS Vetch (viirinumero K132) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 15. joulukuuta 1939 South Bank-on-Teesistä Smiths Dock Companyltä. Sen köli laskettiin 15. maaliskuuta 1941 ja alus laskettiin vesille 27. toukokuuta. Alus valmistui 11. elokuuta.
Alus myytiin 1948.
Normaalimetsäkoulu
Normaalimetsäkoulu oli aiemmin Suomessa oppilaitos, joka antoi erityistä jatko-opetusta metsätaloudessa.
Tuomarniemen metsäkoulu toimi 1930-luvulta alkaen normaalimetsäkouluna sen kuitenkaan menettämättä metsäkoulun luonnettaan.
Normaalimetsäkoulussa valmistettiin metsänhoitotutkinnon suorittaneille henkilöille tilaisuus perehtyä käytännöllisiin opettaja- ja neuvontatehtäviin metsätalouden alalla.
Harjoittelijaksi pyrkivän tuli saadakseen harjoittelupaikan normaalimetsäkoulussa kirjallisesti ilmoittautua metsähallitukselle. Metsähallitus määräsi kouluun enintään neljä harjoittelijaa kerrallaan. Jos hakija oli suorittanut tutkinnon kasvatus- tai opetusopissa, se otettiin ansiona huomioon harjoittelijoita valittaessa.
Harjoittelu kesti vuoden, joka suoritettiin yleensä yhtäjaksoisesti. Metsähallitus saattoi kuitenkin pätevistä syistä sallia keskeytyksiä, kuitenkin vain siten, että harjoittelu saatettiin loppuun viimeistään kahden vuoden kuluttua sen alkamisesta.
Harjoittelijan oli otettava osaa metsäkoulun (sekä koululla ehkä toimeenpantavien erikoisten kurssien) käytännöllisten harjoitustöiden ohjaukseen ainakin 120 työpäivänä. Tietopuolista opetusta metsäkoulussa ja kursseilla oli harjoittelijan kuunneltava ainakin 60 tuntia sekä, perehtyäkseen opetustyöhön, itse annettava opetusta vähintään 20 harjoitustuntia. Tämän lisäksi harjoittelijan oli normaalimetsäkoulun johtajan antaman opastuksen mukaan otettava osaa ja tutustuttava kaikkiin hoitoalueen talouteen kuuluviin ulko- ja sisätöihin.
Harjoittelukauden lopussa harjoittelijan tuli antaa opetusta neljällä näytetunnilla, joiden jälkeen hänen opetustaitonsa arvosteltiin.
Harjoitteluaikanaan oli harjoittelija oikeutettu saamaan puolet ylimääräiselle metsänhoitajalle vahvistetusta päivärahasta.
Emovaha
Emovaha on siirtolohkare Nousiaisten Santamalan kylässä yhdystien 2010 varressa parin kilometrin päässä valtatieltä 8. Siirtolohkare on harvinaisen suurikokoinen: sen korkeus on 8 metriä, halkaisija 15 metriä, ympärysmitta 52 metriä, tilavuus noin tuhat kuutiometriä ja paino noin 3000 tonnia. Kivi sijaitsee maisemallisesti erittäin näkyvällä paikalla. Sen vieressä on opastaulu.
Waziristan
Waziristan on wazirien pataaniheimon asuttama alue Pakistanin länsiosassa. Suurin osa alueesta kuuluu Pakistanin heimoalueisiin.
Waziristan rajoittuu pohjoisessa Kuramjokeen, etelässä Gumaljokeen ja idässä Bannun ja Dera Ismail Khanin piirikuntien rajaan. Waziristanin läntinen raja kulkee suurin piirtein Afganistanin ja Pakistanin välistä rajaa pitkin, mutta alue ulottuu paikoittain myös Afganistanin puolelle. Alueen maasto on vuoristoinen ja karu. Alueen Indusjoelle virtaavat joet toimivat pääkulkuväylinä muualle sisämaahan.
Waziristanin varhaisesta historiasta tiedetään vain vähän. Joitakin mainintoja alueesta on esimerkiksi Baburin valtakaudelta ja myöhemmin Ahmad Šah Dorranin valtakaudelta 1700-luvulta. Enemmän tiedetään kuitenkin vuodesta 1849 eteenpäin, jolloin britit alkoivat ulottaa valtaansa Intiassa Waziristaniin saakka. Briteille wazirit olivat turvallisuusongelma, jonka ratkaisemiseksi tehtiin rangaistusretkiä, sekä rakennettiin varuskuntia ja teitä. Britit loivat myös kaksi hallinnollista aluetta, Pohjois-Waziristanin (1895) ja Etelä-Waziristanin (1896). Brittivalta herätti vastustusta paikallisten keskuudessa ja paikallinen uskonnollinen johtaja Mulla Muhyi al-Din (k. 1913), joka tunnettiin paremmin nimellä Mulla Powinda, johti epäonnistunutta kapinaa brittejä vastaan. Kolmannen afgaanisodan aikana vuonna 1919 britit menettivät otteensa suuresta osasta Waziristania. Valtansa palauttamiseksi britit suorittivat alueella suuria sotilasoperaatioita vuosina 1919-23. Väkivaltaisuudet jatkuivat vielä näiden operaatioiden jälkeenkin.
Pakistanin itsenäistyminen toi muutoksia Waziristaniin. Vakinaisen armeijan varuskunnat korvattiin paikallisilla puolisotilaallisilla joukoilla ja alueelle tuli nyt myös kouluja ja sairaaloita. Monet paikalliset työskentelivät eri puolilla Pakistania. Luotettavien väestönlaskentojen puutteesta huolimatta Waziristanin väestön tiedetään kasvaneen selvästi 1900-luvun jälkimmäisellä puoliskolla. Väestönkasvu johti omiin ongelmiinsa alueen heimojen välillä. 1970-luvulla hallitusten joukkojen piti puuttua väkivaltaisuuksiin mahsudien ja wazirien heimojen välillä. Afganistanin sodan myötä Waziristanista ontullut merkittävä piilopaikka Afganistanin Taliban-liikkeen taistelijoille. Pakistanin hallitus on taistellut Yhdysvaltojen painostuksesta Taliban-taistelijoita vastaan alueella.
Waziristanin väestön valtaosa on pataaneja. Wazirit ovat pataaniheimo, joiden mukaan Waziristan on nimetty. Toinen alueella vaikuttava heimo ovat mahsudit, joita asuu etenkin Etelä-Waziristanin keskiosissa. Alueella on perinteisesti harjoitettu lähinnä maanviljelyä ja karjanhoitoa, jota ovat tukeneet kauppa, kaivostoiminta, pienimuotoinen teollisuus ja ryöstöretket.
HMS Cowslip (K196)
HMS Cowslip (viirinumero K196) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 8. huhtikuuta 1940 Belfastista Pohjois-Irlannista Harland and Wolffilta. Sen köli laskettiin 16. tammikuuta 1941 telakkanumerolla 1105 ja alus laskettiin vesille 28. toukokuuta. Alus valmistui kolmisen kuukautta myöhemmin 9. elokuuta.
Aluksen muutostyöt kauppalaivaksi peruutettiin vuonna 1948 ja se romutettiin huhtikuussa 1949.
Fridolf Höök
Fridolf Fabian Höök (, "Fridolf Kirillovitš Gek"; 30. joulukuuta 1836 Danskog, Tammisaari – heinäkuussa 1904 Vladivostok, Venäjä) oli suomalainen merikapteeni, valaanpyytäjä, tutkimusmatkailija, kansanperinteen kerääjä ja Amur-joen varteen Venäjän Kaukoitään vuonna 1868 perustetun suomalaisen siirtokunnan johtaja.
Höökin vanhemmat olivat tullilaitoksen luutnantti Erik Höök (1792–1848) ja Ulrika Charlotta Sofia Aminoff (1806–1885). Hänen veljensä oli kanavainsinööri ja tunnettu karhunkaataja Berndt Höök. Fridolf Höök lähti merille jo 13-vuotiaana. Hän suoritti Turun merenkulkukoulussa perämiestutkinnon 1856 ja merikapteenin tutkinnon 1863.
Keisari Aleksanteri II antoi 1860-luvulle julistuksen jossa luvattiin Amur-joen varrella sijaitseville alueille muuttaville suomalaisille uudisasukkaille verovapaus ja ilmaista viljelysmaata. Höökin johdolla perustettiin Amurinmaan yhtiö jonka tarkoituksena oli luoda Amurinmaalle suomalainen kommunistisia periaatteita noudattava utopiasiirtokunta. Höökin johtama 49 siirtolaisen joukko purjehti 1867–1868 Venäjän Kaukoitään ja he nousivat maihin Strelokissa joka sijaitsi Nahodkan ja Vladivostokin välisellä rannikolla. Siirtokunta hajosi kuitenkin jo muutaman vuoden jälkeen 1870-luvun alussa ja useimmat siirtolaiset palasivat Suomeen mutta siirtokunnan johtaja Höök jäi Venäjän Kaukoitään. Höök oli sittemmin Turussa toimineen "Venäläis-suomalaisen valaanpyyntiyhtiön" palveluksessa valaanpyytäjänä Venäjän Tyynenmeren rannikon vesillä ja hän kartoitti tässä tehtävässä samalla Kamtšatkan niemimaan ja Tšuktšien niemimaan rannikkoalueita. Höök toimi myös alueen kansanperinteen kerääjänä ja hänen keräämälleen esineistölle perustettiin oma osastonsa Vladivostokissa sijainneen Arsenjev-museon etnografiselle osastolle.
Höök ampui itsensä laivansa kajuutassa Vladivostokissa kesällä 1904. Hänet on haudattu Vladivostokiin ja hänen haudalleen pystytettiin vuonna 1990 muistopatsas Arsenjevin museon ja Höökin jälkeläisten toimesta. Höökin mukaan on nimetty useita lahtia ja niemiä Kaukoidässä. Hänen mukaansa on nimetty myös useita "Škiper Gek" (Шкипер Гек, ”Kippari Höök”) -nimisiä venäläisiä rahtilaivoja.
HMS Fritillary (K199)
HMS Fritillary (viirinumero K199) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 8. huhtikuuta 1940 Belfastista Pohjois-Irlannista Harland and Wolffilta. Sen köli laskettiin 15. helmikuuta 1941 telakkanumerolla 1107 ja alus laskettiin vesille 22. heinäkuuta. Alus valmistui kolmisen kuukautta myöhemmin 1. marraskuuta.
Alus myytiin 1947.
HMS Genista (K200)
HMS Genista (viirinumero K200) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 8. huhtikuuta 1940 Belfastista Pohjois-Irlannista Harland and Wolffilta. Sen köli laskettiin 15. helmikuuta 1941 telakkanumerolla 1108 ja alus laskettiin vesille 24. heinäkuuta. Alus valmistui vielä saman vuoden lopulla 8. joulukuuta.
Alus muutettiin sääalukseksi 1947 nimellä "Weather Recorder".
HMS Vervain (K190)
HMS Vervain (viirinumero K190) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 8. huhtikuuta 1940 Belfastista Pohjois-Irlannista Harland and Wolffilta. Sen köli laskettiin 16. marraskuuta 1940 telakkanumerolla 1101 ja alus laskettiin vesille 12. maaliskuuta 1941. Alus valmistui 9. kesäkuuta.
Saksan laivaston sukellusveneen "U-1208" torpedoimalla upottama Irlannin eteläpuolella 20. helmikuuta 1945.
Yunus Mallı
Yunus Mallı (s. 24. helmikuuta 1992 Kassel) on saksalais-turkkilainen jalkapalloilija, joka edustaa Bundesliigassa pelaavaa 1. FSV Mainz 05:ä. Pelipaikaltaan oikeajalkainen Mallı on hyökkäävä keskikenttäpelaaja. Hän kuuluu myös Turkin jalkapallomaajoukkueeseen.
Mallı on Borussia Mönchengladbachin kasvatti. Hän sai peliaikaa ainoastaan seuran kakkosjoukkueessa tehden siinä vuosina 2010–2011 11 ottelussa kaksi maalia. Heinäkuussa 2011 Mallı siirtyi Bundesliigan 1. FSV Mainz 05:een. Hän debytoi pääsarjatasolla lokakuussa 2011 Hertha BSC:iä vastaan. Avauskaudellaan Mallı pelasi 13 ottelua. Ensimmäisen maalinsa Bundesliigassa Mallı teki tammikuussa 2013 SpVgg Greuther Fürthin verkkoon. Se oli hänen kauden ainoa osumansa 14 ottelussa. Parhaimmalla kaudellaan, kaudella 2014–2015 Mallı teki 31 ottelussa kuusi maalia.
Mallı on edustanut Saksaa kaikissa nuorten maajoukkueissa alle 17-vuotiaista alle 21-vuotiaisiin. Vuonna 2009 hän oli voittamassa alle 19-vuotiaiden Euroopan-mestaruutta ja osallistui samana vuonna myös ikäluokan MM-kilpailuihin tehden turnauksessa yhden maalin kahdessa pelaamassaan ottelussa. Mallı sanoi kuitenkin haluavansa edustaa aikuisten maajoukkuetasolla Turkkia, jolle hänellä on myös edustusoikeus. Hän debytoikin Turkin jalkapallomaajoukkueessa marraskuussa 2015 ystävyysottelussa Qataria vastaan.
Saksa
Kaeng Krachanin kansallispuisto
Kaeng Krachanin kansallispuisto () on kansallispuisto Thaimaassa. Se sijaitsee Myanmarin rajalla Phetchaburin ja Prachuap Khiri Khanin provinsseissa. Kansallispuisto on Thaimaan suurin, sen pinta-ala on 2 915 neliökilometriä. Alueesta noin 95 prosenttia on metsän peitossa. Kansallispuistossa sijaitsee osittain 45,5 neliökilometrin laajuinen tekojärvi.
Puistossa on tavattu 355 lintulajia ja 58 nisäkäslajia. Kansallispuiston lintulajistoon kuuluvat isokalakotka, palmukaija, valko-otsapöllönen, sundanhuuhkaja, thaimaansarvinokka, aarnitulitöyhtö, bampusieppo ja okapyrstöharakka. Alueella asuvia nisäkkäitä ovat muun muassa aasiannorsu, kauluskarhu, malaijikarhu, kultasakaali, intiantapiiri, feanmuntjakki ja silmälasilanguri.
Metsänhoidonneuvoja
Metsänhoidonneuvoja on Suomessa metsätalouden asiantuntija.
Metsänhoidonneuvojan tehtävänä 1930-luvun Suomessa oli herättää maalaisväestössä harrastusta metsän tarkoituksenmukaiseen hoitamiseen sekä pyynnöstä laatia ehdotuksia metsänjakotöiksi ja muiksi metsätöiksi sekä ajan salliessa johtaa tällaisia töitä. Metsänhoidonneuvojan tuli myös antaa maanviljelijöille neuvoja ja opastusta metsänhoitoasioissa yleensä.
Metsänhoidonneuvojat ilmoittivat joka vuoden alussa sanomalehtikuulutuksilla, milloin ja millä osoitteella heitä saattoi tilata.
Vince Edwards
Vince Edwards (alk. "Vincent Edward Zoino", 9. heinäkuuta 1928 Brooklyn, New York – 11. maaliskuuta 1996 Los Angeles) oli yhdysvaltalainen elokuva- ja televisionäyttelijä. Hänet muistetaan parhaiten nimiosasta tv-sarjassa Tohtori Ben Casey sekä majuri Cliff Brickerin roolista vuoden 1968 sotaelokuvassa " Paholaisen prikaati".
Edwards syntyi Brownsvillessä New Yorkin Brooklynissa. Kaksosveljensä Anthonyn kanssa hän oli seitsemänlapsisen italialaisperheen kuopus. Hän harrasti kilpauintia ja sai urheilustipendin Ohion valtionyliopistoon.
Vince Edwards opiskeli näyttelijäntyötä Manhattanin American Academy of Dramatic Arts -oppilaitoksessa ja pääsi Hollywoodin pikkustudioiden päärooleihin. Hänen ensimmäinen pääosansa olivat pääosa nuorena lihaskimppuna vuoden 1951 elokuvassa "Mr. Universe]] sekä nimiosa vuoden 1952 intiaanielokuvassa "Hiawatha – länsituulen poika". Hän näytteli yhtä pääosaa myös Stanley Kubrickin varhaisessa film noirissa "Peli on menetetty" (1956).
Tähtistatukseen Vince Edwards nousi vuodesta 1961 vuoteen 1966 tuotetun lääkärisarjan "Tohtori Ben Casey" pääroolissa. Menestyksen myötä Edwards esiintyi myös laulajana usealla musiikkialbumilla. Tarinan mukaan Edwards päätyi Caseyn rooliin eksyttyään väärään koekuvaukseen, jossa etsittiinkin lääkärin eikä hänen luulemaansa liikennelentäjän roolin esittäjää.
Ben Casey -sarjan päätyttyä Edwards palasi elokuvarooleihin ja teki vierailurooleja televisiosarjoissa. Vuonna 1983 hän näytteli päävihollishahmoa tieteiselokuvassa "Ryövärit". Hän pääsi myös ohjaamaan yksittäisiä jaksoja tv-sarjoista kuten "Taisteluplaneetta Galactica".
Edwards kuoli haimasyöpään 1996.
Rothesayn linna
Rothesayn linna on raunioitunut linna Buten saarella Skotlannissa. Rauniot koostuvat kappelista, porttihuoneesta, vallihaudasta, ympyrän muotoisesta kehämuurista, johon kuuluu neljä pyöreää tornia. Skotlannissa linna on ainutlaatuinen arvioidun aikaisen rakentamisajankohtansa ja ympyrän muotoisen pohjakaavansa vuoksi. Linna siirtyi valtion omistukseen vuonna 1951.
Kehämuuri on rakennettu noin vuonna 1200 ja sitä on korotettu 1500-luvulla. Sisäpuolella itämuuria vasten kappelin jäännökset, jotka ovat ajoitettu 1400- tai 1500-luvulle.
Shane Harper
Shane Harper (s. 1. helmikuuta 1989) on yhdysvaltalainen jääkiekkoilija, joka siirtyi vuonna 2017 NHL-seura New Jersey Devilsin organisaatioon. NHL-debyyttinsä hän teki Florida Panthersissa.
Ennen ammattilaistasolle siirtymistä Harper pelasi juniorisarja Western Hockey Leaguen joukkueessa Everett Silvertipsissä, jossa pelatessaan hänet valittiin läntisen konferenssin toiseen tähdistöön kaudella 2009–2010.
4. maaliskuuta 2010 Philadelphia Flyers kiinnitti Harperin kolmivuotiseen tulokassopimukseen.
12. kesäkuuta 2013 Harper kaupattiin Flyersistä New York Islandersiin neljännen kierroksen varauksen kanssa vaihdossa puolustaja Mark Streitiin.
Harper ei saanut uutta sopimusta Islandersissa ja teki 9. syyskuuta 2013 vapaana agenttina yhden vuoden mittaisen sopimuksen AHL:ssä pelaavan Chicago Wolvesin kanssa. Kaudella 2014–2015 Harper teki pelasi Wolvesin hyökkäyspäässä hyvin sijoittuen koko liigan maalipörssissä kolmannelle sijalle 32 tekemällään maalilla. Yhteensä hän teki 50 tehopistettä 75 ottelussa.
1. heinäkuuta 2015 Harper teki jälleen NHL-sopimuksen, kun siirtyi vuoden kaksisuuntaisella sopimuksella Florida Panthersiin. Harper teki NHL-debyyttinsä Panthersissa kaudella 2016–2017, jolloin hän pelasi joukkueessa 14 ottelua ja teki niissä 3 pistettä. New Jersey Devils hankki hänet kesken kauden Panthersista vaihdossa Reece Scarlettiin.
Sorto
Sorto on Järvenpään 8. kaupunginosa. Se sijaitsee noin puolitoista kilometriä kaupungin keskustasta luoteeseen. Vuoden 2014 lopussa kaupunginosassa asui 1 538 ihmistä.
Kaupunginosassa sijaitsee esimerkiksi Kivipuiston monipalvelukeskus. Myös Pietolan teollisuusalue on osa kaupunginosaa.
Valkjärvi (Somero)
Valkjärvi on Paimionjoen vesistöön kuuluva järvi Someron ja Tammelan rajalla. Paimionjoen vesistössä järvi kuuluu Pajulanjoen valuma-alueeseen. Sen pinta-ala on 64,93 hehtaaria, rantaviivan pituus 6,32 kilometriä ja korkeus merenpinnasta 119,6 metriä.
Järvi jakautuu kahteen altaaseen: pääosin Someron puolella sijaitsevaan Takajärveen ja pääosin Tammelan puolella sijaitsevaan Etujärveen, joita erottaa toisistaan kapea salmi. Järven Someron puoleiselle osalle on tehty hoitosuunnitelma vuonna 2005.
Järven luusua on pohjoisessa Tammelan puolella. Laskuojana on Höylänoja, joka yhtyy Tartlamminsuolta, Someron ja Tammelan rajalta alkunsa saavaan Suojokeen, joka on yksi Paimionjoen sivujoen Pajulanjoen latvahaaroista Tammelassa.
Järven rannat jakautuvat etelässä Somerniemen Palikaisten, Keltiäisten ja Salkolan kylien kesken. Järven pohjoisosa kuuluu Tammelan Letkun kylään. Lähin vakinainen asutus on Valkeaviidan kulmakunnalla Tammelan Letkun ja Somerniemen Salkolan kylien rajalla järven koillispuolella. Itse järven rannoilla on vain vapaa-ajan asutusta.
Yleisurheilun Aasian-mestaruuskilpailut 2015
Vuoden 2015 yleisurheilun Aasian-mestaruuskilpailut käytiin 3. kesäkuuta – 7. kesäkuuta Wuhanissa, Kiinassa.
Yhdessä (Robinin albumi)
Yhdessä on Robinin 9. lokakuuta 2015 julkaistu viides studioalbumi, jolla hän duetoi suomalaisten artistien kanssa.
Albumin ensimmäisenä singlenä julkaistulla ”Yö kuuluu meille” -kappaleella Robin lisäksi esiintyvät Santa Cruz, Nikke Ankara, Brädi sekä Jussi 69. Kappale on saanut vaikutteita Aerosmith ja Run-D.M.C. -yhtyeiden yhteiskappaleesta ”Walk This Way”. Toinen single ”Milloin nään sut uudestaan?” julkaistiin 5. lokakuuta 2015. Tammikuussa 2016 albumilta julkaistiin kolmantena singlenä kappale ”Miten eskimot suutelee?”, jonka vierailevana artistina on Sanni.
Albumi sijoittui ensimmäiseksi Suomen virallisella listalla.
Albumin perusversio sisältää 12 eri kappaletta, joista 10 on Robinin omia kappaleita. ”Vahva”-kappale on julkaistu alun perin Elastisen "Iso kuva" -albumilla ja ”Silmät kii” -kappale JVG:n "247365"-albumilla.
Deluxe-versio sisältää perusversion lisäksi bonuskappaletta, joilla vierailevat country-yhtye Steve ’n’ Seagulls sekä pianisti Iiro Rantala.
Super Deluxe -versio sisältää perusversion ja deluxe-version kappaleiden lisäksi aiemmin julkaisemattoman kappaleen ”Salamatie”, jolla vierailee Softengine-yhtye sekä remixit kappaleista ”Salamatie” ja ”Miten eskimot suutelee?”. Versiolla on myös DVD, jolla on Robinin konsertti Helsingin Kulttuuritalolta, "Yhdessä"-dokumentin sekä viisi musiikkivideota.
Painonheitto olympialaisissa
Painonheitto on kuulunut olympialaisten ohjelmaan kaksi kertaa, vuosien 1904 ja 1920 olympialaisissa. Lajin ainoat olympiavoittajat ovat Yhdysvaltain Pat McDonald ja Kanadan Étienne Desmarteau. Yhdysvaltalaisten ja kanadalaisten lisäksi lajin olympiakilpailuihin osallistui ruotsalaisia ja suomalaisia urheilijoita.
Frösåkerin kihlakunta
Frösåkerin kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 007,85 neliökilometriä ja asukasluku 9 936 henkeä. Kihlakuntaan kuuluneet kunnat olivat Forsmark, Valö, Hökhuvud, Börstil, Gräsö, Harg ja Edebo.
Kihlakunnan sisällä sijaitsivat Östhammarin ja Öregrundin kaupungit. Kihlakunnan tuolloista kunnista Edebo kuuluu nykyään Norrtäljen kuntaan ja muut Östhammarin kuntaan Uppsalan läänissä.
Närdinghundran kihlakunta
Närdinghundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 630,33 neliökilometriä ja asukasluku 7 121 henkeä. Kihlakuntaan kuuluneet kunnat olivat Bladåker, Faringe, Almunge, Knutby, Edsbro ja Ununge.
Kihlakunnan tuolloista kunnista Edsbro ja Ununge kuuluvat nykyään Norrtäljen kuntaan ja muut Uppsalan kuntaan Uppsalan läänissä.
Väddön ja Häverön laivakunta
Väddön ja Häverön laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 319,71 neliökilometriä ja asukasluku 8 573 henkeä. Kihlakuntaan kuuluneet kunnat olivat Häverö, Singö ja Väddö.
Kihlakunnan tuolloiset kunnat kuuluvat nykyään Norrtäljen kuntaan ja sijaitsevat sen pohjoisosassa.
Bron ja Vätön laivakunta
Bron ja Vätön laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 216,63 neliökilometriä ja asukasluku 3 312 henkeä. Kihlakuntaan kuuluneet kunnat olivat Björkö-Arholma, Vätö ja Roslags-Bro.
Kihlakunnan tuolloiset kunnat kuuluvat nykyään Norrtäljen kuntaan.
Lyhundran kihlakunta
Lyhundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 281,48 neliökilometriä ja asukasluku 3 877 henkeä. Kihlakuntaan kuuluneet kunnat olivat Söderby-Karl, Estuna, Lohärad, Malsta ja Husby-Lyhundra.
Kihlakunnan tuolloiset kunnat kuuluvat nykyään Norrtäljen kuntaan.
Frötunan ja Lännan laivakunta
Frötunan ja Lännan laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 380,02 neliökilometriä ja asukasluku 6 191 henkeä. Kihlakuntaan kuuluneet kunnat olivat Frötuna, Rådmansö, Blidö ja Länna.
Kihlakunnan tuolloiset kunnat kuuluvat nykyään Norrtäljen kuntaan.
Sjuhundran kihlakunta
Sjuhundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 263,67 neliökilometriä ja asukasluku 4 539 henkeä. Kihlakuntaan kuuluneet kunnat olivat Skederid, Rö, Rimbo ja Fasterna.
Kihlakunnan tuolloiset kunnat kuuluvat nykyään Norrtäljen kuntaan.
Långhundran kihlakunta
Långhundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 331,57 neliökilometriä ja asukasluku 3 956 henkeä. Kihlakuntaan kuuluneet kunnat olivat Kårsta, Närtuna, Gottröra, Husby-Långhundra, Östuna ja Lagga.
Kihlakunnan tuolloista kunnista Kårsta kuuluu nykyään Vallentunan kuntaan, Gottröra ja Närtuna Norrtäljen kuntaan ja muut Knivstan kuntaan Uppsalan läänissä.
Medisiina D
Medisiina D on Turkuun rakenteilla oleva lääketieteen opetus-, tutkimus- ja diagnostiikkatilojen uudisrakennus, jossa tulevat toimimaan Turun yliopisto, Varsinais-Suomen sairaanhoitopiiri (VSSHP), Turun ammattikorkeakoulu ja Terveyden ja hyvinvoinnin laitos (THL). Rakennuttaja on Suomen Yliopistokiinteistöt Oy. Rakennusprojektin valmistelevat työt alkoivat lokakuun puolivälissä 2015 ja louhinta- ja maanrakennustyöt marraskuussa. Rakennuksen pitäisi olla valmis kesällä 2018. Hankkeen pääsuunnittelija on arkkitehti Janne Helin Schauman Arkkitehdit Oy:stä. Rakennushankkeen kustannusarvio on noin 80 miljoonaa euroa. Projektinjohtourakoitsija on NCC Rakennus Oy ja sopimuksen arvo on noin 60 miljoonaa euroa. A-Insinöörit Rakennuttaminen Oy vastaa rakennuttamisesta ja valvonnasta.
Rakennus sijoittuu I kaupunginosaan Kupittaan kampusalueelle Kiinamyllynkadulle. Se rajoittuu etelässä katualueeseen, lännessä ja pohjoisessa Turun yliopistolliseen keskussairaalaan (TYKS) ja idässä junarataan rataosalla sekä valtatie 1 eli Helsingin valtatiehen. Medisiina D sekä VSSHP:n uusi T3-sairaala tiivistävät Tyksin kantasairaalan aluetta kampusmaiseksi sijoittuen T-sairaalan ja A-sairaalan väliin.
Tilat jakautuvat toimijoiden kesken seuraavasti: VSSHP 51 %, Turun yliopisto 31 %, Turun ammattikorkeakoulu 11 % ja THL 7 %. Rakennuksessa on tarkoitus toimia 600 työntekijää ja 1 400 opiskelijaa päivittäin.
Rakennuksen bruttoalaksi tulee 25 466 neliömetriä ja kerrosluvuksi kahdeksan. Kahdeksan kerroksen lisäksi rakennukseen tulee kellarikerros ja talotekniikankerros. Kaksi ensimmäistä kerrosta ovat avoimia julkisia tiloja. Ensimmäiseen kerrokseen sijoittuu luentosaleja, ryhmätiloja, liiketiloja ja lounasravintola. Toiseen kerrokseen tulee opetuslaboratorioita ja hammashoidon opetusyksikkö. Kerroksissa 3–8 on eri yksiköiden laboratorio- ja toimistotiloja. Taloon sijoitetaan BSL-3 tason turvalaboratorio, jossa tutkitaan vakavia tarttuvia tauteja. Rakennuksessa pyritään kestävän kehityksen mukaisiin tilaratkaisuihin, rakenteisiin sekä materiaaleihin ja tilaratkaisuissa tilojen monikäyttöisyyteen ja joustavuuteen.
Ärlinghundran kihlakunta
Ärlinghundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 287,37 neliökilometriä ja asukasluku 6 594 henkeä. Kihlakuntaan kuuluneet kunnat olivat Alsike, Knivsta, Vassunda, Haga, Sankt Olof och Sankt Per, Norrsunda, Husby-Ärlinghundra ja Odensala.
Kihlakunnan sisällä sijaitsi Sigtunan kaupunki. Kihlakunnan tuolloista kunnista Alsike, Knivsta ja Vassunda kuuluvat nykyään Knivstan kuntaan Uppsalan läänissä ja muut Sigtunan kuntaan Tukholman läänissä.
Seminghundran kihlakunta
Seminghundran kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 230,92 neliökilometriä ja asukasluku 3 132 henkeä. Kihlakuntaan kuuluneet kunnat olivat Vidbo, Skepptuna, Lunda, Frösunda, Orkesta, Markin ja Skånela.
Kihlakunnan tuolloista kunnista Markim, Orkesta ja Frösunda kuuluvat nykyään Vallentunan kuntaan ja muut Sigtunan kuntaan.
Maastojuoksu olympialaisissa
Maastojuoksu oli olympialaisten ohjelmassa kolme kertaa, vuosina 1912, 1920 ja 1924. Juostava matka oli joka kerta eri pituinen. Vuonna 1912 juostiin 8 000 m, vuonna 1920 juostiin 12 000 m ja vuonna 1924 matka oli 10 000 m. Menestynein maa olympialaisten maastojuoksussa on Suomi. Suomalaisurheilijat voittivat joka vuosi olympiakultaa yksilökilpailussa, Hannes Kolehmainen kerran ja Paavo Nurmi kahdesti.
Maastojuoksun yksilökilpailun ohessa juostiin samalla myös joukkuekilpailu. Joukkuekilpailun Suomi voitti kahdesti ja Ruotsi kerran.
Vallentunan kihlakunta
Vallentunan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 255,89 neliökilometriä ja asukasluku 7 115 henkeä. Kihlakuntaan kuuluneet kunnat olivat Hammarby, Fresta, Vallentuna, Vada, Angarn ja Össeby-Garn.
Kihlakunnan tuolloista kunnista Fresta ja Hammarby kuuluvat nykyään Upplands Väsbyn kuntaan ja muut Vallentunan kuntaan.
Åkerin laivakunta
Åkerin laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 356,03 neliökilometriä ja asukasluku 6 154 henkeä. Kihlakuntaan kuuluneet kunnat olivat Riala, Roslags-Kulla, Ljusterö ja Österåker.
Kihlakunnan tuolloista kunnista Riala kuuluu nykyään Norrtäljen kuntaan ja muut Österåkerin kuntaan.
Värmdön laivakunta
Värmdön laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 432,93 neliökilometriä ja asukasluku 11 782 henkeä. Kihlakuntaan kuuluneet kunnat olivat Värmdö, Möja, Djurö, Ingarö, Gustavsberg ja Boo.
Kihlakunnan tuolloista kunnista Boo kuuluu nykyään Nackan kuntaan ja muut Värmdön kuntaan.
Gösta Sumelius
Gustaf (Gösta) Oscar Sumelius (29. toukokuuta 1866 Tampere – 7. maaliskuuta 1940 Tampere) oli suomalainen tukkukauppias, valtiopäivämies ja vuorineuvos.
Sumeluiksen vanhemmat olivat tukkukauppias Gustaf Oskar Sumelius (1835–1895) ja Maria Kristina Hydén (1833–1913). Hän pääsi ylioppilaaksi Helsingin yksityislyseosta 1885 ja oli sitten Lyypekissä toiminimi Buck & Willmannin palveluksessa 1885–1888. Suomeen palattuaan hän oli isänsä 1859 perustaman tukkukauppaa harjoittaneen toiminimi G. O. Sumeliuksen palveluksessa 1888–1912 ja hänestä tuli liikkeen prokuristi 1893 ja johtaja 1895. Sumelius rakennutti liikkeelle vuonna 1901 uuden liiketalon Tampereen Keskustorin itälaidalle.
Kun toiminimi G. O. Sumelius muutettiin osakeyhtiöksi Sumelius oli uuden yhtiön johtokunnan puheenjohtajana 1912–1916. Hän toimi myös Hammarén & Co Ab:n, Tampereen Puuvilla Oy:n ja Äänekoski Oy:n johtokuntien puheenjohtajana. Sumelius sai vuorineuvoksen arvon 1920.
Sumelius oli Tampereen kaupunginvaltuuston jäsenenä 1898–1920 ja valtuuston puheenjohtajana 1907–1908 sekä varapuheenjohtajana 1905–1906 ja 1912–1915. Hän oli säätyvaltiopäivillä porvarissäädyn edustajana 1904–1905 ja hän toimi Ruotsin varakonsulina Tampereella 1908–1921.
Gösta Sumelius oli naimisissa 1893–1919 Tyra Johanna Charlotta Mörtengrenin (1873–1951) kanssa ja vuodesta 1920 Agnes Maria Thulén (1893–1959) kanssa.
Danderydin laivakunta
Danderydin laivakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 145,56 neliökilometriä ja asukasluku 18 833 henkeä. Kihlakuntaan kuuluneet kunnat olivat Östra Ryd, Stocksundin kauppala, Danderydin kauppala ja Täby .
Kihlakunnan tuolloista kunnista Östra Ryd kuuluu nykyään pääosin Norrtäljen kuntaan ja osittain Vaxholmin kuntaan, Lidingön kuntaan ja Täbyn kuntaan. Stocksundin ja Danderydin kauppalat kuuluvat Danderydin kuntaan ja Täby muodostaa Täbyn kunnan.
Sollentunan kihlakunta
Sollentunan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 188,61 neliökilometriä ja asukasluku 37 885 henkeä. Kihlakuntaan kuuluneet kunnat olivat Ed, Sollentunan kauppala, Järfälla, Spånga ja Hässelby villastadin kauppala.
Kihlakunnan tuolloista kunnista Ed kuuluu nykyään pääosin Upplands Väsbyn kuntaan ja osin Järfällan kuntaan. Sollentunan kauppala muodostaa Sollentunan kunnan ja Järfälla Järfallan kunnan. Spånga ja Hässelby villastadin kauppala ovat osa Tukholman kuntaa.
Färentunan kihlakunta
Färentunan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 211,70 neliökilometriä ja asukasluku 6 608 henkeä. Kihlakuntaan kuuluneet kunnat olivat Lovö, Skå, Sånga, Hilleshög, Färentuna, Munsö, Ekerö ja Adelsö.
Kihlakunnan tuolloiset kunnat muodostavat nykyään Ekerön kunnan.
Svartlösan kihlakunta
Svartlösan kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 445,08 neliökilometriä ja asukasluku 42 091 henkeä. Kihlakuntaan kuuluneet kunnat olivat Nacka, Saltsjöbadenin kauppala, Huddinge, Botkyrka, Salem ja Grödinge.
Kihlakunnan tuolloista kunnista Nacka ja Saltsjöbadenin kauppala kuuluvat Nackan kuntaan, Huddinge muodostaa Huddingen kunnan, Salem Salemin kunnan sekä Botkyrka ja Grödinge yhdessä muodostavat Botkyrkan kunnan.
Öknebon kihlakunta
Öknebon kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 362,79 neliökilometriä ja asukasluku 8 522 henkeä. Kihlakuntaan kuuluneet kunnat olivat Östertälje, Tveta, Turinge, Vårdinge, Överjärna ja Ytterjärna.
Kihlakunnan tuolloista kunnista Turinge kuuluu nykyään Nykvarnin kuntaan ja muut Södertäljen kuntaan.
Sotholmin kihlakunta
Sotholmin kihlakunta () oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 892,85 neliökilometriä ja asukasluku 15 879 henkeä. Kihlakuntaan kuuluneet kunnat olivat Sorunda, Västerhaninge, Österhaninge, Tyresö, Dalarö, Nämdö, Ornö, Utö, Muskö, Ösmo ja Torö.
Kihlakunnan sisällä sijaitsi Nynäshamnin kaupunki. Kihlakunnan tuolloista kunnista Sorunda, Torö ja Ösmo kuuluvat nykyään Nynäshamnin kuntaan, Nämdö Värmdön kuntaan ja Tyresö muodostaa Tyresön kunnan. Muut entiset kunnat kuuluvat nykyään Haningen kuntaan.
Mindaugas Kuzminskas
Mindaugas Kuzminskas (s. 19. lokakuuta 1989 Vilna, Liettuan SNT, Neuvostoliitto) on liettualainen koripalloilija.
Pienenä laitahyökkääjänä pelaava Kuzminskas on voittanut urallaan Liettuan mestaruuksien ja cupin lisäksi Baltian liigan mestaruuden. Kesällä 2016 hän siirtyi NBA-joukkue New York Knicksiin, jossa hän pelasi 1,5 vuotta ennen siirtymistään italialaisseura Olimpia Milanoon vuodenvaihteessa 2017–2018.
Liettuan maajoukkueessa Kuzminskas on saavuttanut EM-hopeaa Sloveniasta 2013 sekä vuoden 2015 kilpailuista. Vuoden 2014 MM-kilpailuissa hän sijoittui Liettuan joukkueessa neljänneksi.
Bron kihlakunta
Bron kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 146,59 neliökilometriä ja asukasluku 2 627 henkeä. Kihlakuntaan kuuluneet kunnat olivat Bro och Låssa, Stockholms-Näs ja Västra Ryd.
Kihlakunnan tuolloiset kunnat kuuluvat nykyään Upplands-Bron kuntaan.
Håbon kihlakunta
Håbon kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 221,93 neliökilometriä ja asukasluku 4 020 henkeä. Kihlakuntaan kuuluneet kunnat olivat Håbo-Tibble, Håtuna, Häggeby, Skokloster, Övergran, Yttergran ja Kalmar.
Kihlakunnan tuolloisista kunnista Håbo-Tibble ja Håtuna kuuluvat nykyään Upplands-Bron kuntaan Tukholman läänissä ja muut Håbon kuntaan.
Trögdin kihlakunta
Trögdin kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 357,01 neliökilometriä ja asukasluku 5 889 henkeä. Kihlakuntaan kuuluneet kunnat olivat Hacksta, Löt, Villberga, Husby-Sjutolft, Litslena, Härkeberga, Boglösa, Lillkyrka, Vallby, Kungs-Husby, Veckholm ja Torsvi.
Kihlakunnan tuolloisiset kunnat kuuluvat nykyään Enköpingin kuntaan ja sijaitsevat sen kaakkoisosassa.
Åsundan kihlakunta
Åsundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 243,02 neliökilometriä ja asukasluku 4 434 henkeä. Kihlakuntaan kuuluneet kunnat olivat Enköpings-Näs, Teda, Svinnegarn, Tillinge, Bred, Sparrsätra ja Vårfrukyrka.
Kihlakunnan tuolloiset kunnat kuuluvat nykyään Enköpingin kuntaan ja sijaitsevat sen lounaisosassa.
Deividas Gailius
Deividas Gailius (ent. Daunys, s. 26. huhtikuuta 1988 Klaipėda, Liettuan SNT, Neuvostoliitto) on liettualainen koripalloilija.
Pienenä laitahyökkääjänä tai heittävänä takamiehenä pelaava Gailius on pelannut urallaan kotimaansa lisäksi Italiassa ja Sloveniassa.
Liettuan maajoukkueessa Gailius on saavuttanut EM-hopeaa vuoden 2015 kilpailuista.
Lagundan kihlakunta
Lagundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 193,63 neliökilometriä ja asukasluku 3 263 henkeä. Kihlakuntaan kuuluneet kunnat olivat Långtora, Nysätra, Biskopskulla, Fröslunda, Giresta, Hjälsta, Kulla, Holm ja Fittja.
Kihlakunnan tuolloiset kunnat kuuluvat nykyään Enköpingin kuntaan ja sijaitsevat sen koillisosassa.
Hagundan kihlakunta
Hagundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 326,78 neliökilometriä ja asukasluku 4 166 henkeä. Kihlakuntaan kuuluneet kunnat olivat Gryta, Balingsta, Västeråker, Dalby, Ramsta, Hagby, Skogs-Tibble, Åland ja Järlåsa.
Kihlakunnan tuolloisista kunnista Gryta kuuluu nykyään Enköpingin kuntaan ja muut Uppsalan kuntaan.
Ulleråkerin kihlakunta
Ulleråkerin kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 266,51 neliökilometriä ja asukasluku 8 450 henkeä. Kihlakuntaan kuuluneet kunnat olivat Bondkyrka, Uppsala-Näs, Vänge, Läby, Börje ja Jumkil.
Kihlakunnan tuolloiset kunnat kuuluvat nykyään Uppsalan kuntaan ja sijaitsevat sen länsiosassa.
Bälingen kihlakunta
Bälingen kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 232,91 neliökilometriä ja asukasluku 2 908 henkeä. Kihlakuntaan kuuluneet kunnat olivat Åkerby, Bälinge ja Skuttunge.
Kihlakunnan tuolloiset kunnat kuuluvat nykyään Uppsalan kuntaan ja sijaitsevat sen länsiosassa.
Vaksalan kihlakunta
Vaksalan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 135,28 neliökilometriä ja asukasluku 4 658 henkeä. Kihlakuntaan kuuluneet kunnat olivat Gamla Uppsala, Vaksala ja Danmark.
Kihlakunnan tuolloiset kunnat kuuluvat nykyään Uppsalan kuntaan.
Rasbon kihlakunta
Rasbon kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 246,57 neliökilometriä ja asukasluku 3 039 henkeä. Kihlakuntaan kuuluneet kunnat olivat Funbo, Rasbo ja Rasbokil.
Kihlakunnan tuolloiset kunnat kuuluvat nykyään Uppsalan kuntaan.
Norundan kihlakunta
Norundan kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 376,96 neliökilometriä ja asukasluku 5 685 henkeä. Kihlakuntaan kuuluneet kunnat olivat Björklinge, Viksta, Tensta, Lena ja Ärentuna.
Kihlakunnan tuolloiset kunnat kuuluvat nykyään Uppsalan kuntaan ja sijaitsevat sen koillisosassa.
Passion Richardson
Passion J. Richardson (s. 25. tammikuuta 1975 Fort Bragg, Pohjois-Carolina, Yhdysvallat) on yhdysvaltalainen pikajuoksija. Hän oli mukana vuoden 2000 kesäolympialaisissa pronssia voittaneessa Yhdysvaltojen pikaviestijoukkueessa.
Olandin kihlakunta
Olandin kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 245,24 neliökilometriä ja asukasluku 19 313 henkeä. Kihlakuntaan kuuluneet kunnat olivat Stavby, Tuna, Ekeby, Skäfthammar, Alunda, Morkarla, Dannemora, Film, Tegelsmora, Österlövsta ja Hållnäs.
Kihlakunnan tuolloisista kunnista Stavby ja Tuna kuuluvat nykyään Uppsalan kuntaan, Tegelsmora, Österlövsta ja Hållnäs Tierpin kuntaan ja muut Östhammarin kuntaan.
Ram ProMaster City
Ram ProMaster City on Ram Trucksin vuodesta 2015 lähtien Pohjois-Amerikan markkinoille valmistama pieni pakettiautomalli. Se on ulkoisesti lähes identtinen sisarmalliensa Fiat Doblòn ja Opel Combon kanssa, mutta eroaa niistä moottorinsa osalta. ProMaster Cityä valmistetaan samalla tehtaalla Turkissa sisarmalliensa kanssa. Tradesman-tavarankuljetusmallin lisäksi saatavana on viisipaikkainen Wagon-henkilönkuljetusversio.
Ainoa moottorivaihtoehto on 2,4-litrainen (178 hv) Tigershark Multiair 2 -bensiinimoottori. Voimansiirtona on yhdeksänportainen automaattivaihteisto.
Örbyhusin kihlakunta
Örbyhusin kihlakunta () oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 103,40 neliökilometriä ja asukasluku 23 092 henkeä. Kihlakuntaan kuuluneet kunnat olivat Vendel, Tierp, Tierpin kauppala, Söderfors, Tolfta, Västland ja Älvkarleby.
Kihlakunnan tuolloisista kunnista Älvkarleby muodostaa Älvkarlebyn kunnan ja muut kuuluvat Tierpin kuntaan.
Artūras Milaknis
Artūras Milaknis (s. 16. kesäkuuta 1986 Kaunas, Liettuan SNT, Neuvostoliitto) on liettualainen koripalloilija.
Heittävänä takamiehenä tai pienenä laitahyökkääjänä pelaava Milaknis on voittanut urallaan useita Liettuan mestaruuksia, Liettuan cup-mestaruuksia ja Baltian liigan mestaruuksia. Heinäkuussa 2015 Milaknis siirtyi Venäjälle, UNIKS Kazaniin kaksivuotisella sopimuksella.
Liettuan maajoukkueessa Milaknis on saavuttanut EM-hopeaa vuoden 2015 kilpailuista.
Jönåkerin kihlakunta
Jönåkerin kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 857,20 neliökilometriä ja asukasluku 18 262 henkeä. Kihlakuntaan kuuluneet kunnat olivat Tuna, Lunda, Kila, Björkvik, Halla, Nykyrka, Stigtomta, Bärbo, Bergshammar, Tunaberg ja Nikolai.
Kihlakunnan tuolloisista kunnista Björkvik kuuluu nykyään Katrineholmin kuntaan, Nikolai Oxelösundin kuntaan ja Nyköpingin kuntaan. Muut entiset kunnat kuuluvat Nyköpingin kuntaan.
Rönön kihlakunta
Rönön kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 720,37 neliökilometriä ja asukasluku 8 900 henkeä. Kihlakuntaan kuuluneet kunnat olivat Svärta, Helgona, Råby-Rönö, Runtuna, Lid, Ripsa, Ludgo, Spelvik, Bogsta, Sättersta, Tystberga, Bälinge, Lästringe ja Torsåker.
Kihlakunnan tuolloisista kunnista Torsåker kuuluu nykyään Gnestan kuntaan ja muut Nyköpingin kuntaan.
Hölebon kihlakunta
Hölebon kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 338,25 neliökilometriä ja asukasluku 5 578 henkeä. Kihlakuntaan kuuluneet kunnat olivat Västerljung, Trosa-Vagnhärad, Mörkö ja Hölö.
Kihlakunnan tuolloisista kunnista Hölö ja Mörkö kuuluvat nykyään Södertäljen kuntaan Tukholman läänissä ja muut Trosan kuntaan.
Dagan kihlakunta
Dagan kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 425,15 neliökilometriä ja asukasluku 7 675 henkeä. Kihlakuntaan kuuluneet kunnat olivat Frustuna, Kattnäs, Björnlunda, Gryt ja Gåsinge-Dillnäs.
Kihlakunnan tuolloisista kunnista kaikki kuuluvat nykyään Gnestan kuntaan, josta ne muodostavat pääosan.
Merlene Frazer
Merlene Frazer (s. 27. joulukuuta 1973 Falmouth) on jamaikalainen aktiiviuransa päättänyt pikajuoksija. Hän oli mukana vuoden 2000 kesäolympialaisissa hopeaa voittaneessa Jamaikan pikaviestijoukkueessa alku- ja välieräjuoksuissa. Olympiadebyyttinsä Frazer teki vuoden 1996 kesäolympialaisissa, joissa hän osallistui 400 metrin juoksuun sekä pitkään viesiin. 400 metrillä hän selvisi välieriin saakka, pitkässä viestissä Jamaikan sijoitus oli neljäs.
MM-kilpailuista Frazer on saavuttanut kolme mitalia. Sevillassa 1999 hän voitti pronssia 200 metrin juoksussa sekä pikaviestissä, ja seuraavissa kisoissa Edmontonissa 2001 hän oli mukana pronssia saavuttaneessa pikaviestijoukkueessa.
Selebon kihlakunta
Selebon kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 377,71 neliökilometriä ja asukasluku 5 754 henkeä. Kihlakuntaan kuuluneet kunnat olivat Taxinge, Kärnbo, Ytterenhörna, Överenhörna, Toresund, Ytterselö, Överselö ja Aspö.
Kihlakunnan tuolloisista kunnista Taxinge kuuluu nykyään Nykvarnin kuntaan Tukholman läänissä, Ytterenhörna ja Överenhörna Södertäljen kuntaan myös Tukholman läänissä ja muut kuuluvat Strängnäsin kuntaan.
Lukas Lekavičius
Lukas Lekavičius (s. 30. maaliskuuta 1994 Šilalė) on liettualainen koripalloilija.
Pelintekijänä pelaava Lekavičius voitti vuonna 2015 Liettuan mestaruuden ja Liettuan cupin.
Liettuan maajoukkueessa Lekavičius on saavuttanut EM-hopeaa vuoden 2015 kilpailuista.
Åkerin kihlakunta
Åkerin kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 427,74 neliökilometriä ja asukasluku 7 302 henkeä. Kihlakuntaan kuuluneet kunnat olivat Helgarö, Fogdö, Vansö, Härad, Strängnäsin maalaiskunta, Åker ja Länna.
Kihlakunnan tuolloiset kunnat kuuluvat nykyään Strängnäsin kuntaan ja sijaitsevat sen länsiosassa.